वार्न ने टेस्ट चयनकर्ताओं से कहा, युवा खिलाड़ियों को चुनो  
वार्न ने ऑस्ट्रेलियाई चयनकर्ताओं से साहसी फैसला लेने की अपील करते हुए कहा कि वह टेस्ट क्रिकेट टीम में युवाओं को शामिल करें।
महान स्पिनर शेन वार्न ने ऑस्ट्रेलियाई चयनकर्ताओं से साहसी फैसला लेने की अपील करते हुए कहा कि वह टेस्ट क्रिकेट टीम में युवाओं को शामिल करके उन पर भरोसा दिखाएं। पूर्व कप्तान रिकी पोंटिंग और सीनियर बल्लेबाज माइक हसी खराब फार्म से जूझ रहे हैं लेकिन उनके भारत के खिलाफ 26 दिसंबर से शुरू हो रही पहले टेस्ट की टीम में जगह बनाने की संभावना है।  वार्न ने हालांकि कहा कि मंगलवार को होबार्ट में न्यूजीलैंड के हाथों सात रन की शिकस्त झेलने वाले ऑस्ट्रेलिया का भविष्य युवाओं में है।  ऑस्ट्रेलियन एसोसिएटेड ने वार्न के हवाले से कहा, ऑस्ट्रेलियाई क्रिकेट के हित में कुछ साहसी फैसले लेने होंगे जिससे कि यह सुनिश्चित हो सके कि सर्वश्रेष्ठ चीज हों और ऑस्ट्रेलियाई क्रिकेट मजबूत हो।